BLIR: Sondre Rossbach har undertegnet en ny kontrakt som strekker seg ut 2019-sesongen. Foto: Ole Kristian Strøm / VG

Rossbach skrev under ny kontrakt: – Jeg har gjort en helomvending

Sondre Rossbach (22) har skrevet under en ny kontrakt som binder ham til Odd ut 2019-sesongen. Søndag er han tilbake mellom stengene i Odd-buret.

Oppdatert 4. mars 2018

Artikkelen er over to år gammel

For én måned siden fikk Odds førstevalg på keeperplassen de siste sesongene, Sondre Rossbach, beskjed fra klubben om at han måtte finne seg i å sitte på benken kommende sesong.

Det fordi han ikke ønsket å forlenge kontrakten, som i utgangspunktet gikk ut etter 2018-sesongen.

Redaksjonelt samarbeid Dplay Se Eliteserien og OBOS-ligaen direkte på Dplay

Men rett før Odds generalprøve før Eliteserien sparkes i gang neste helg kom kontrabeskjeden: Rossbach forlenger likevel med klubben.

Det melder lokalavisen TA.

– Jeg har gjort en liten helomvending, og jeg har skrevet ny kontrakt med Odd, sier målvakten selv til klubbens hjemmesider.

Vil fremdeles ut

Rossbach står for Odd når de søndag klokken 16.00 møter Sandefjord i en treningskamp.

Da Rossbach først fikk beskjeden om at han ville bli benket, rykket Viljar Myhra (21) frem i rekken. Han er blitt foretrukket mellom stengene de siste treningskampene. Nå må han likevel sannsynligvis finne seg i å spille annenfiolin bak sin ett år eldre kollega.

Rossbach har vært åpen om at han ønsker seg til en utenlandsk liga. Det er også mye av grunnen til at han forlenget kontrakten.

les også Gratis jobb for Odd i 42 år

– Hverken jeg eller klubben var tjent med situasjonen, slik den ble. Jeg hadde måttet spille 2. divisjon og hadde ikke fått veldig store muligheter til å vise meg frem, sier han til odd.no.

Visste han ville bli benket

Også Viljar Myhra var på utgående kontrakt, men han signaliserte tidlig for klubben at han ønsket å forlenge.

– Det er Odds «policy», så det var jeg klar over. Det har vært med i vurderingen. Men det er jo sånn at den andre keeperen til Odd også er på utgående kontrakt, så foreløpig er vi i samme båt, sa Rossbach til VG i starten av februar.

Odd serieåpner hjemme mot Haugesund søndag 11. mars.

Publisert: 04.03.18 kl. 15:57 Oppdatert: 04.03.18 kl. 20:01

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Mer om Eliteserien Odd